钦定古今图书集成/明伦汇编/氏族典/第358卷 > 林武
## 钦定古今图书集成/明伦汇编/氏族典/第358卷 > 林武

按《温州府志》：“武字景文，永嘉人。孝友冲约，博通经史。
朱子讲学武彝，武徒步从之，受《中庸》衣锦之旨。归扁
其室曰尚䌹，辑所闻为语录。后以恩科授河池尉，秩
满，广漕交辟不赴。父年耆，跬步不离。及卒，哀毁骨立。
岁歉，出私财赈济，远迩赖之。子贺孙知柳州，孙璹、梦
桂，俱登科。时同郡钱木之、徐寓、徐容、包定俱从朱夫”
子学。